Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 777/14/8802	Košice I, 22.1.2015
EEČ : 2-63-14-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde od mesiaca august 2014 doposiaľ neplní vyživovaciu povinnosť k svojej dcére mal. XXXXX., nar. XXXXX, hoci táto povinnosť mu vyplýva z rozsudku Okresného súdu XXXXX XXXXX sp. zn. XXXXX z 11.05.2012, právoplatného 06.06.2012, vo výške 50 EUR mesačne do rúk matky dieťaťa, vždy do 10. dňa v mesiaci vopred, čím takto pre XXXXX dlhoval za uvedené obdobie sumu vo výške 300 EUR  

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORPXXXXX-KE-2014 z 15.12.2014 bolo začaté trestné stíhanie a zároveň vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od mesiaca august 2014 doposiaľ neplní vyživovaciu povinnosť k svojej dcére XXXXX nar. XXXXX, hoci táto povinnosť mu vyplýva z rozsudku Okresného súdu XXXXX sp. zn. XXXXX z 11.05.2012, právoplatného 06.06.2012, vo výške 50 EUR mesačne do rúk matky dieťaťa, vždy do 10. dňa v mesiaci vopred, čím takto pre XXXXX dlhoval za uvedené obdobie sumu vo výške 300 EUR  
-	  

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Obvinený XXXXX ku skutku odmietol vypovedať.

Poškodená XXXXX pri výsluchu dňa 20.01.2015 pred povereným príslušníkom OO PZ uviedla, že bývalý manžel jej osobne uhradil dlžné výživné za celé obdobie, teda od augusta 2014 do konca januára 2015 a to vo výške 300 EUR. Týmto považuje celú záležitosť za ukončenú. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do   troch dní od jeho oznámenia na tunajšiu prokuratúru, o ktorej rozhodne Krajská prokuratúra v Košiciach.
Sťažnosť má odkladný účinok. 

JUDr. Ľuboš Kmec
prokurátor